

**7/11/2022**

**ΔΕΛΤΙΟ ΤΥΠΟΥ**



“Καμία βιομηχανία δεν μπορεί να μη λαμβάνει υπόψη τη γνώμη των καταναλωτών. Οι απόψεις των καταναλωτών μας συμβάλλουν στην προώθηση της βιομηχανίας μας.”, δήλωσε ο John Chave, Γενικός Διευθυντής της Cosmetics Europe.

Ή Έρευνα Αντίληψης Ευρωπαίων Καταναλωτών 2022 «Καλλυντικά: τα Απαραίτητα για την Καθημερινή Ζωή» της Cosmetics Europe, παρουσιάζεται ταυτόχρονα σε όλη την Ευρώπη, αυτόν τον Νοέμβριο.

Τα καλλυντικά και τα προϊόντα προσωπικής περιποίησης είναι απαραίτητα σε όλα τα στάδια της ζωής.

Είναι προϊόντα βασικά για την ευημερία μας, συμβάλουν στην βελτίωση της ποιότητας ζωής, χτίζουν την αυτοεκτίμηση και παίζουν σημαντικό ρόλο στις κοινωνικές αλληλεπιδράσεις.

Η Έρευνα αποδεικνύει την ισχυρή αφοσίωση των ευρωπαίων καταναλωτών στα προϊόντα που χρησιμοποιούν.

Οι Ευρωπαίοι καταναλωτές εκτιμούν βαθιά τον ρόλο που παίζουν τα καλλυντικά στη ζωή τους.

Ο ΠΣΒΑΚ είναι ο Πανελλήνιος Σύνδεσμος των Βιομηχάνων και Αντιπροσώπων Καλλυντικών και Αρωμάτων και μέλος της Cosmetics Europe.

Η Έρευνα Αντίληψης Καταναλωτών 2022 πραγματοποιήθηκε για την Cosmetics Europe από την εταιρεία Ifop τον Μάρτιο του 2022. Λήφθηκαν συνεντεύξεις, μέσω διαδικτυακού ερωτηματολογίου, από περισσότερους από 6000 καταναλωτές από 10 ευρωπαϊκές χώρες: Βουλγαρία, Γαλλία, Γερμανία, Δανία, Ενωμένο Βασίλειο, Ισπανία, Ιταλία, Ολλανδία, Πολωνία και Σουηδία. Οι ερωτηθέντες ήταν αντιπροσωπευτικοί του φύλου και της ηλικιακής κατανομής κάθε χώρας.